Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: A természet védelmérõl szóló 1996. évi LIII. törvény
Paragraph Index: 640

53. § (1) szerint: „A természet védelmével, a biológiai sokféleség megõrzésével kapcsolatos állami feladatok és politika meghatározása, természeti és táji értékek, természetes élõhelyek, vadon élõ növény- és állatfajok, valamint más természeti értékek felmérésének, értékelésének, védelmének és helyreállításának biztosítása, az ezzel kapcsolatos tevékenységek összehangolása érdekében a Nemzeti Környezetvédelmi Program részét képezõ Nemzeti Természetvédelmi Alaptervet kell készíteni.” A 2003 és 2008 közötti idõszakra vonatkozó Nemzeti Környezetvédelmi Program ún. tematikus akcióprogramokat (TAP) vezet be, melyek közül a Nemzeti Természetvédelmi Alapterv a „Biológiai sokféleség védelme és tájvédelem” címû akcióprogramnak (5. TAP) felel meg, továbbá bizonyos mértékig kapcsolódik az alábbi akcióprogramokhoz: — környezettudatosság növelése akcióprogram (1. TAP); — városi környezetminõség akcióprogram (4. TAP); — vidéki környezetminõség, terület- és földhasználat akcióprogram (6. TAP); — vizeink védelme és fenntartható használata akcióprogram (7. TAP); — környezetbiztonság akcióprogram (9. TAP). A Nemzeti Természetvédelmi Alapterv azonban nemcsak a Nemzeti Környezetvédelmi Program része, hanem szervesen kapcsolódik más nemzeti tervekhez, stratégiákhoz is, illetve meghatározza a vele összefüggõ, az ebben a tervezési idõszakban elkészülõ ágazati politikákat. Ilyenek elsõsorban a Nemzeti Agrár-környezetvédelmi program, a kidolgozás alatt álló Nemzeti Erdõstratégia, az új Vásárhelyi-terv, az Országos Területrendezési Terv és a Nemzeti Fejlesztési Terv. E tervek megvalósítása nagymértékben befolyásolja a természet állapotát, ezért ezeknek integratív módon, egységes rendszert alkotva kell képviselniük a természetvédelem érdekeit. Szakmai alapvetés A biológiai és táji sokféleség védelme az utóbbi évtizedekben a globális és az európai környezeti politika egyik központi kérdésévé vált. A szemléletváltást több tényezõ motiválta. Mindenekelõtt az, hogy mi magunk is a biológiai rendszer részei és részesei vagyunk. A másik fõ szempont a gazdasági érdekeltség, hiszen természeti erõforrásaink a Föld rohamosan növekvõ népességének felbecsülhetetlen táplálékforrást, megújítható energiát jelentenek. Ezért a természeti, biológiai sokféleség megõrzése ma már nem csupán a természetvédelem érdeke: a védelem feltételeit minden, a környezetre hatással lévõ tevékenységbe integrálni kell. A biológiai sokféleség megõrzésében, javításában elért eredmények és sikerek a természetvédelem egyetemes célján kívül minden társadalmi és gazdasági érdekcsoportnak, az egyes embernek, közvetve vagy közvetlenül, rövid vagy hosszú távon, de biztosan a javára válnak. Helyzetértékelés Magyarország természeti adottságai Az ország növény- és állatföldrajzi képe a különbözõ klimatikus hatások találkozása és a változatos földtani adottságok miatt nagyon gazdag és értékes. Növény- és állatvilágunk éppen ezért igen sokszínû, azaz jelentõs biológiai sokféleséggel rendelkezünk. Gazdagságunk tehát elsõsorban a Kárpát-medence biogeográfiai helyzetével, a különbözõ flóra- és faunaterületek érintkezésével magyarázható. Jelenlegi ismereteink szerint ma Magyarországon mintegy 600 mohafaj, 2200 edényes növényfaj (beleértve a hazai flórában megtelepedett fajokat), 2500 gombafaj és 42 000 állatfaj fordul elõ. Kárpát-medencei fekvésünk nemcsak sokszínûséget, hanem különleges egységet, egyediséget is magában hordoz. Ez az egyediség sajátosan magyar bioregionális egység, a pannon régió (vagy Pannonicum) kialakulását eredményezte. Természeti örökségünk gazdagságát tovább gyarapítja a természet „élettelen” értékeinek (a különbözõ idõszakokban és képzõdési feltételek mellett létrejött kõzettípusok, a kõzeteket alkotó ásványok, az õsmaradványok, valamint a felszínformáló erõk hatására kialakult egyedi formák és formaegyüttesek) változatossága is. Földtanifelszínalaktani értékeink sorában megkülönböztetett helyet foglalnak el karsztterületeink: itt a jellegzetes felszíni formák alatt változatos méretû és arculatú barlangok is rejtõznek. A régiót egyedi szépségû, különleges karakterû természeti tájak gazdagítják. A természetvédelem helyzete

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes